ฆ่าเมีย-ยิงตัวตาม ผัว รปภ.ปืนโหดฉุนง้อไม่สำเร็จ (คลิป)
เขียน จม.สั่งเสียฝากคนดูแลลูก,ผัวง้อเมียคืนดีไม่สำเร็จ ชักทูตสังหาร .357 ยิงทะลุหมวกกันน็อกและใต้คางดับสยองก่อนล้มตัวลงกอดศพแล้วระเบิดขมับตัวเองตายตาม ชนวนเหตุผัวขายวัวใช้หนี้ทำ ให้เมียไม่พอใจเลยมีปากเสียงกัน ฝ่ายเมียหนีเลยไปอยู่กับพ่อแม่ จังหวะขี่ จยย.เจอกันระหว่างทางมือปืนเลยเรียกคุยหวังคืนดีแต่เมียไม่ยอมเลยก่อเหตุฆ่าสลด,ผัวตามง้อเมียไม่สำเร็จ, ใช้ทูตสังหาร .357 จ่อยิงดับ ก่อนระเบิดขมับตัวเองตายตามรายนี้เปิดเผยเมื่อเวลา 07.00 น. วันที่ 23 ส.ค. ร.ต.อ.เฉลิมชัย พฤษภาพร รอง สว. (สอบสวน) สภ.อู่ทอง จ.สุพรรณบุรี รับแจ้งมีเหตุยิงกันตาย 2 ศพ บริเวณปากทางเข้าโรงโม่ศิลาเพชรสุพรรณบุรี หมู่ 5 ต.หนองโอ่ง รีบรายงานผู้บังคับบัญชาทราบ ไปตรวจสอบที่เกิดเหตุพร้อม พล.ต.ต.กษณะ แจ่มสว่าง ผบก.จ.สุพรรณบุรี พ.ต.อ.ภูวดิท คงเพ็ชร ผกก.สภ.อู่ทอง พ.ต.ท.ปรีชา ดำคำทา รอง ผกก. (สอบสวน) พ.ต.ท.วิโรจน์ หอมเย็น สว.สส. นพ.ณัฐวุฒิ กาละพงษ์ แพทย์เวรโรงพยาบาลอู่ทอง และหน่วยกู้ภัยจักรนารายณ์,ที่เกิดเหตุพบศพชายหญิงนอนตายจมเลือดเกยกัน ทราบชื่อนายสวัสดิ์ ทัพใจหาญ อายุ 42 ปี อยู่บ้านเลขที่ 127 หมู่ 15 ต.จรเข้สามพัน อ.อู่ทอง ทำงานเป็น รปภ.ของโรงโม่ดังกล่าว มีบาดแผลถูกยิง ด้วยกระสุนขนาด .357 เข้าที่ขมับซ้ายทะลุขวาข้างศพมีปืน .357 ตกอยู่ มีกระสุนในรังเพลิง 6 นัด ยิงไปแล้ว 3 นัด ส่วนผู้หญิงทราบชื่อ น.ส.กรรณิการ์ หงษ์เวียงจันทร์ อายุ 32 ปี อยู่บ้านเลขที่ 209 หมู่ 4 ต.หนองโอ่ง อ.อู่ทอง เป็นเสมียนของโรงโม่เดียวกัน สภาพศพมีรอยกระสุนทะลุหมวกกันน็อกเข้าที่ศีรษะ 1 นัด และใต้คางอีก 1 นัด,ตรวจสอบในกระเป๋ากางเกงของนายสวัสดิ์พบจดหมายเขียนลาตายถึงแม่ มีใจความว่า แม่หนูขอโทษที่ต้องทำแบบนี้ หนูเหนื่อยกับชีวิตที่ผ่านมา หนูทำตัวเองทั้งนั้น คิดว่าเป็นเวรเป็นกรรมของหนู หนูรู้ทุกคนเป็นห่วงหนู ในเมื่อมันดีไม่ได้ หนูก็ไม่ดี ใครๆเขามองหนูไม่มีอะไร หนูไม่มีอะไรจริงๆ ถ้าอะไรจะเกิดก็ให้มันเกิด วัวหนูมี 29 ตัว ให้ลูกสาวไปแล้ว 1 ตัว มันรู้ว่าตัวไหน ขายใช้หนี้เขาไป หนูเป็นหนี้ไอ้แก้ว 100,000 บาท หนี้แม่ 3,000 บาท หนี้เสี่ยหมัน 5,000 บาท ผมขอโทษทุกคน ผมรักแม่และพี่น้องทุกคน ฝากดูแลลูกหนูด้วย อย่าคิดอะไรมาก เกิดชาติหน้าฉันใดขอให้เกิดเป็นลูกของแม่อีก ชีวิตที่เลือกไม่ได้ แต่เลือกที่จะทำได้ เวรกรรม ลาก่อนทุกๆคน,ทั้งนี้จากการสอบสวนทราบว่า เมื่อ 1 สัปดาห์ที่ผ่านมา นายสวัสดิ์ขายวัวไป 2 ตัวเพื่อไปใช้หนี้ทำให้ น.ส.กรรณิการ์ ภรรยาไม่พอใจจึงทะเลาะกันอย่างรุนแรง และฝ่ายหญิงหนีกลับไปอยู่บ้านกับพ่อแม่ นายสวัสดิ์พยายามตามง้อขอคืนดีแต่ไม่เป็นผล ล่าสุดก่อนเกิดเหตุนายสวัสดิ์ซึ่งเลิกงานที่โรงโม่ ได้ขี่รถ จยย.ฮอนด้าเวฟ สีขาว ทะเบียน 1 กจ 3196 เพชรบุรี จะกลับบ้าน ขณะเดียวกัน น.ส.กรรณิการ์ซึ่งกำลังขี่รถ จยย.ยามาฮ่า ฟีโน่ สีแดง-ดำ ทะเบียน ขงต 501 กาญจนบุรี จะไปทำงาน พอดีและเจอกันระหว่างทาง,นายสวัสดิ์รีบจอดรถแล้วเรียก น.ส.กรรณิการ์ มาคุยกันเพื่อจะเจรจาตกลงปัญหาที่เกิดขึ้น แต่ไม่สามารถตกลงกันได้ นายสวัสดิ์พยายามงอนง้อ แต่ไม่เป็นผล ด้วยความโมโห นายสวัสดิ์ได้ชักปืน .357 ออกมาจ่อยิงศีรษะ น.ส.กรรณิการ์จนทะลุหมวกกันน็อก 1 นัด และยิงซ้ำที่ใต้คางอีก 1 นัด จากนั้นนายสวัสดิ์ ได้ล้มตัวลงไปกอดศพของ น.ส.กรรณิการ์ ก่อนใช้ปืน กระบอกเดียวกันจ่อยิงขมับตัวเองเสียชีวิตตามอีกศพ
ผัวง้อเมียคืนดีไม่สำเร็จ ชักทูตสังหาร .357 ยิงทะลุหมวกกันน็อกและใต้คางดับสยองก่อนล้มตัวลงกอดศพแล้วระเบิดขมับตัวเองตายตาม 
ผัวยิงเมีย,ยิงตัวตาย,ง้อเมียไม่สำเร็จ,สุพรรณบุรี,ข่าวหน้า1,ข่าวทั่วไป